แขวงพระบรมมหาราชวัง

พระบรมมหาราชวัง เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตอนุรักษ์เมืองเก่า สถานที่ราชการ และสถานศึกษา ตั้งชื่อตามสถานที่สำคัญในแขวงคือพระบรมมหาราชวัง

ที่ตั้งและอาณาเขต 
แขวงพระบรมมหาราชวังตั้งอยู่ทางทิศตะวันตกของเขตพระนคร  มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงอรุณอมรินทร์ (เขตบางกอกน้อย) แขวงชนะสงคราม และแขวงตลาดยอด (เขตพระนคร) มีแนวกึ่งกลางแม่น้ำเจ้าพระยาและคลองคูเมืองเดิมเป็นเส้นแบ่งเขต
 ทิศตะวันออก ติดต่อกับแขวงบวรนิเวศ แขวงศาลเจ้าพ่อเสือ แขวงวัดราชบพิธ และแขวงวังบูรพาภิรมย์ (เขตพระนคร) มีคลองคูเมืองเดิมเป็นเส้นแบ่งเขต
 ทิศใต้ ติดต่อกับแขวงวัดกัลยาณ์ (เขตธนบุรี) มีแนวกึ่งกลางแม่น้ำเจ้าพระยาเป็นเส้นแบ่งเขต
 ทิศตะวันตก ติดต่อกับแขวงวัดอรุณ (เขตบางกอกใหญ่) และแขวงศิริราช (เขตบางกอกน้อย) มีแนวกึ่งกลางแม่น้ำเจ้าพระยาเป็นเส้นแบ่งเขต

สถานที่สำคัญภายในแขวง 

 พระบรมมหาราชวัง
 ท้องสนามหลวง
 มหาวิทยาลัยศิลปากร วังท่าพระ
 วัดมหาธาตุยุวราชรังสฤษฎิ์ราชวรมหาวิหาร
 มหาวิทยาลัยธรรมศาสตร์ ท่าพระจันทร์
 พิพิธภัณฑสถานแห่งชาติ พระนคร
 สถาบันบัณฑิตพัฒนศิลป์
 โรงละครแห่งชาติ
 อนุสาวรีย์ทหารอาสา
 ศาลฎีกา
 ศาลหลักเมืองกรุงเทพมหานคร
 กระทรวงกลาโหม
 พระราชวังสราญรมย์
 วัดราชประดิษฐสถิตมหาสีมารามราชวรวิหาร
 วัดพระเชตุพนวิมลมังคลารามราชวรมหาวิหาร
 โรงเรียนพระตำหนักสวนกุหลาบ
 มิวเซียมสยาม
 โรงเรียนราชินี
 ตลาดท่าเตียน

อ้างอิง

พระบรมมหาราชวัง